
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 25.11.2024 ГОДИНА

	Днес, 25.11.2024г. от 14.00ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.
	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп присъстваха: Мария Бръмбева, Георги Панов, Лало Кирилов, Ненко Ненчев, Ненко Павлов, Силвия Георгиева, Станислав Готев.
[bookmark: _Hlk167711888]   	На заседанието присъстваха: кмета на кметство Душанци, зам. - кмета на Община Пирдоп, общинска администрация и общински съветници.
         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. Думата беше дадена за предложения и становища по проекта за дневен ред.

		Не постъпиха други  предложения по проекта за дневен ред.
М. Бръмбева подложи на гласуване дневния ред на заседанието.

След проведеното гласуване с 6 гласа „за”, 0 гласа „против” и 1 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп, приеха следното 

РЕШЕНИЕ :
 Заседанието да протече при следния ДНЕВЕН РЕД:

1. Докладна записка относно: Провеждане на конкурс за избор на членове на органи на управление – съвет на директорите на „Многопрофилна болница за активно лечение – Пирдоп“ АД, гр. Пирдоп.
                                                                       Докл.: Ангел Геров- Кмет на Община Пирдоп
1. Докладна записка относно: Одобряване на годишен план за ползване на дървесина през 2025 год. собственост на Община Пирдоп, начина за отдаване на дървесината от Общински горски територии.  
                                                                     Докл.: Ангел Геров- Кмет на Община Пирдоп

1. Докладна записка относно: Възмездно придобиване, чрез покупко - продажба на  недвижим имот частна собственост, заедно с построената в него сграда.                                                                               Докл.: Ангел Геров- Кмет на Община Пирдоп.
                                                                     Докл.: Ангел Геров- Кмет на Община Пирдоп

1. Докладна записка относно: Отдаване под наем чрез конкурс на стопански сгради - за животновъдни дейности, находящи се в землището на с. Душанци – частна общинска собственост.
                                                                      Докл.: Ангел Геров- Кмет на Община Пирдоп
1. Докладна записка относно: Даване на съгласие за възлагане на изработване на ПУП-ПР в обхват: урегулиран поземлен имот XVII-3252 (За жилищно строителство), кв. 174, съответстващ на поземлен имот с идентификатор 56407.500.3252 по КККР на гр. Пирдоп и част от уличната регулация на ул. Цар Освободител (част от поземлен имот с идентификатор 56407.500.5018 по КККР на гр. Пирдоп), обособена в проектен  поземлен имот с идентификатор 56407.500.9220 по КККР на гр. Пирдоп по реда на чл. 134, ал.2, т.6  от ЗУТ.
                                                                       Докл.: Ангел Геров- Кмет на Община Пирдоп

1. Докладна записка относно: Разрешение за изработване на проект за подробен устройствен план в обхват план за улична регулация за продължаване на регулацията на съществуваща улица по регулационния план на гр. Пирдоп, съставляваща поземлен имот с идентификатор 56407.500.9122 по КККР на гр. Пирдоп (ул. Стефан Стамболов) от края на регулацията, съществуваща  ОТ 561 към проектни: ОТ 871 - ОТ 870 - ОТ 869 - ОТ 868 - ОТ 867 - ОТ 866 - ОТ 865 - ОТ 864 (бъдещо кръстовище с кръгова организация на движението) - ОТ 863 - ОТ 862 върху част от поземлен имот с идентификатор 56407.7.5 по КККР на гр. Пирдоп (ГП I-6 от км. 195 + 765м. до км. 196 + 218м.) и продължаване на регулацията на  съществуща улица по регулационния план на гр. Пирдоп, съставляваща поземлен имот с идентификатор 56407.500.5018 по КККР на гр. Пирдоп от края на регулациата от съществуваща ОТ 6 до проектна ОТ 864 (бъдещо кръстовище с кръгова организация на движението)  по реда на чл. 124а, ал.1 от ЗУТ.                                                                                
                                                                      Докл.: Ангел Геров- Кмет на Община Пирдоп


По т.1 от дневния ред думата беше дадена на г-жа Милена Мачканова – зам.- кмет на Община Пирдоп, която запозна Постоянните комисии с Докладна записка относно: Провеждане на конкурс за избор на членове на органи на управление – съвет на директорите на „Многопрофилна болница за активно лечение – Пирдоп“ АД, гр. Пирдоп.
	Проведена беше задълбочена дискусия по докладната записка. Коментирани бяха критериите, по които ще бъде проведен конкурса за избор на членове на органи на управление – съвет на директорите на "МБАЛ - Пирдоп" АД, определяне на месечните  възнаграждения на членовете, процедурата дали да бъде проведена по Закона за акционерните дружества (ТЗ) или по Закона за публичните предприятия и други въпроси. Допълнителни разяснения бяха дадени от адв. Александър Панделиев – юрист, съгласувал докладната записка.	
М. Бръмбева изиска  да бъде представена следната информация до провеждане на редовното заседание на Общински съвет – Пирдоп, касаеща: 
1.Средно списъчен брой на персанола за трето тримесечие на 2024 г. без лицата,ползващи отпуск по чл.163 ал.1 и чл.164 ал.1 от Кодекса на труда.
2.Балансова стойност на дълготрайните и краткотрайните активи към 30.09.2024 г.
3.Изменение на рентабилността на приходите от дейността
· Размер на счетоводната печалба за трето тримесечие на 2024 г.
· Размер на нетните приходи за трето тримесечие на 2024 г.
· Размер на счетоводната печалба за второ тримесечие на 2024 г.
· Размер на нетните приходи за второ тримесечие на 2024 г.
4.Финансов резултат за периода януари - септември 2024 г
5.Финансов резултата за периода януари- юли 2024 г.
6.Размер на просрочените задължения към 30,09,2024 г.
7.Изменение на добавената стойност на един зает за отчетния спрямо базисния период определен по методика на НСИ
8.Нива на достигнатите средномесечни възнаграждения ,определени с отрасловия трудов договор за отрасъл „Здравеопазване“.

Г-жа Бръмбева подложи на гласуване на проекта за решение от докладната записка, като предложи да бъде дадено принципно съгласие за месечното възнаграждение на на членове на органи на управление – съвет на директорите на "МБАЛ - Пирдоп" АД, както и  да отпадне  т.6	Упълномощава и оправомощава кмета на Община Пирдоп да сключи договорите за управление с избраните кандидати.
	
След проведеното гласуване с 5 гласа „за”, 0  гласа „против” и 2 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 9 и ал. 2 от Закона за местното самоуправление и местната администрация, във връзка с чл. 221, т. 4 от Търговския закон, чл. 69, ал. 2 от Правилника за прилагане на закона за публичните предприятия и чл. 63, ал. 3 от Закона за лечебните заведения, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:

1. Общински съвет-Пирдоп, дава съгласие да се открие конкурс за избор на членове на органи на управление – съвет на директорите на "МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ПИРДОП" АД, ЕИК 202503899, състоящ се от трима членове, както следва:
Позиция 1: Независим член;
Позиция 2: Представител на общината;
Позиция 3: Представител на общината, отговарящ на изискванията на чл. 63, ал.1 от Закона за лечебните заведения при следните условия:
1.1. Изисквания към кандидатите:
До участие в конкурса се допускат лица, които отговарят на следните изисквания:
· да са български граждани или граждани на Европейския съюз, на държава – страна по Споразумението за Европейското икономическо пространство, или на Конфедерация Швейцария;
· да притежават завършено висше образование по една от следните специалности: медицина, дентална медицина, право, фармация или от професионално направление „икономика“ (за кандидатите по позиции 1 и 2);
· да притежават образователно-квалификационна степен "магистър" по медицина, съответно дентална медицина, и с квалификация по здравен мениджмънт или образователно-квалификационна степен "магистър" по икономика и управление и с придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт (за кандидатите по позиция 3);
· да имат най-малко 5 години професионален опит;
· да са почтени и да имат добра репутация по см. на чл. 34, ал. 5 от ППЗПП;
· да не са поставени под запрещение;
· да не са осъждани за умишлено престъпление от общ характер;
· да не са лишени от правото да заемат съответната длъжност;
· да не са обявени в несъстоятелност като едноличен търговец или неограничено отговорен съдружник в търговско дружество, обявено в несъстоятелност, ако са останали неудовлетворени кредитори;
· да не са били членове на управителен или контролен орган на дружество, съответно кооперация, прекратени поради несъстоятелност през последните две години преди назначаването, ако са останали неудовлетворени кредитори;
· да не са съпруг/съпруга или лица във фактическо съжителство, роднина по права линия, по съребрена линия – до четвърта степен включително, и по сватовство – до втора степен включително, на управител или член на колективен орган за управление и контрол на същото публично предприятие;
· да отговарят и на другите изисквания, предвидени в устава на дружеството;
· да могат да отделят достатъчно време за изпълнение на възложените им задължения.
· да не са служители в публичното предприятие (за кандидатите по позиция 1);
· да не са акционери в същото публично предприятие (за кандидатите по позиция 1);
· да не са лица, които лично или чрез свързани лица имат търговски отношения с публичното предприятие (за кандидатите по позиция 1);
· да не са едноличен търговец, акционер или съдружник в търговско дружество, което има същия или сходен предмет на дейност като публичното дружество (за кандидатите по позиция 1);
· да не са свързани лица с друг член на управителен или контролен орган на публичното предприятие (за кандидатите по позиция 1).
1.2. Срок на договора и начин на определяне на месечното възнаграждение.
1.2.1. Договорът за възлагане на управлението с избрания кандидат за съответната позиция се сключва за срок от 5 (пет) години.
1.2.2. Общински съвет – Пирдоп, дава принципно съгласие месечното възнаграждение да се определя при условията и по реда на чл. 56 от ППЗПП:
[bookmark: _GoBack]- за независимия член и за представителя на общината възнаграждението се определя съгласно чл. 56, ал.3 от ППЗПП при стойност на една бална единица равна на 25 % (двадесет и пет процента) от минималната месечна работна заплата, установена за страната за съответния месец;
- за представителя на общината, отговарящ на изискванията на чл. 63, ал.1 от Закона за лечебните заведения, възнаграждението се определя съгласно чл. 56, ал.3 ППЗПП при стойност на една бална единица равна на 25 % (двадесет и пет процента) от минималната месечна работна заплата, установена за страната за съответния месец плюс допълнително възнаграждение съгласно чл.56, ал.4 ППЗПП, при стойност на една бална единица равна на 50 % (петдесет процента) от минималната месечна работна заплата, установена за страната за съответния месец;
1.3. Необходими документи за участие в конкурса
За участие в конкурса се подават документи, поставени в два отделни плика, както следва:
1.3.1. Плик № 1 – съдържа документи, удостоверяващи съответствието на кандидатите с изискванията за участие и критериите за подбор:
· Заявление за участие в конкурса по образец (Приложение № 1);
· Автобиография;
· Нотариално заверено копие от диплома за завършено висше образование по една от следните специалности: медицина, дентална медицина, право, фармация или от професионално направление „икономика (за кандидатите по позиции 1 и 2);
· Нотариално заверено копие от диплома за завършено висше образование, с придобита образователно-квалификационна степен "магистър" по медицина, съответно дентална медицина или образователно-квалификационна степен "магистър" по икономика и управление (за кандидатите по позиция 3);
· Нотариално заверено копие от документ за придобита квалификация по здравен мениджмънт - за кандидатите с образователно-квалификационна степен „магистър” по медицина, съответно дентална медицина (за кандидатите по позиция 3);
· Нотариално заверено копие от документ за придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт - за кандидатите с образователно-квалификационна степен "магистър" по икономика и управление (за кандидатите по позиция 3);
· Нотариално заверено копие от трудова книжка или осигурителна книжка, или друг документ, удостоверяващ професионален опит;
· Декларация относно липсата или наличието на обстоятелствата по чл. 20, ал. 1, т. 3-8 и т. 13 от ЗПП по образец – (Приложение № 2);
· Декларация относно липсата или наличието на обстоятелствата по чл. 21, ал. 2 от ЗПП по образец – (Приложение № 3);
· Свидетелство за съдимост;
· Декларация относно липсата или наличието на обстоятелствата по чл. 23, ал. 2 от ЗПП по образец – (Приложение № 4 - за кандидатите по позиция 1);
1.3.2. Плик № 2 съдържа концепция за развитие на предприятието и приноса на кандидата към неговото управление, за петгодишен период.
1.3.3. На кандидатите се предоставя информация за текущото състояние на дружеството.
1.4. [bookmark: _Hlk182302369]Плик № 1 и плик № 2 се поставят в един общ запечатан непрозрачен плик с ненарушена цялост, който се надписва с позицията, за която се кандидатства и наименованието на публичното предприятие, трите имена на кандидата, адрес, електронна поща и телефон за кореспонденция и връзка, и се подават в сградата на Общинска администрация - Пирдоп, пл.“Тодор Влайков“ № 2, ет.1, гише № 1, „Център за информация и услуги“.  Документите се завеждат по реда на тяхното постъпване. За всяко постъпило заявление се издава документ, в който се посочват входящ номер, името на подателя, датата и часът на приемането му.
Едно лице може да кандидатства и подаде документи само за една от конкурсните позиции.
1.5. Срокът за подаване и приемане на документите за участие в конкурса се определя със заповед на кмета на общината. Документи, постъпили в „Център за информация и услуги“ сградата на Общинска администрация - Пирдоп, пл.“Тодор Влайков“ № 2, ет.1, гише № 1 след този срок, не се разглеждат.
1.6.  Общодостъпно място, на което ще се обявява информация във връзка с конкурса е официалната интернет страница на Община Пирдоп и Информационното табло в сградата на Община Пирдоп. 
1.7. Конкурсът ще се проведе на  три етапа:
1. Проверка на съответствието на представените документи с предварително обявените изисквания;
2. Оценяване на изготвената и представена от кандидатите концепция за развитие на предприятието и приноса на кандидата към неговото управление, за петгодишен период; 
3. Събеседване (интервю) с кандидатите.

1.8. Темите, предмет на събеседването с кандидатите са:
· Особености и характеристики на дейността на публичното предприятие;
· Източници на финансиране и начини за стабилизиране/подобряване на финансовото състояние на публичното предприятие;
· Органи на управление на публичното предприятие – права и задължения.
1.9. Критерии за оценка на концепция за развитие на предприятието и приноса на кандидата към неговото управление, за петгодишен период:
1. Съответствие на концепцията с нормативните изисквания, уреждащи дейността на дружеството;
2. Степен на реална приложимост на поставените цели и задачи за развитие на търговското дружество;
3. Съответствие на формулираните цели и задачи с предмета на дейност на търговското дружество;
4. Съответствие на концепцията с обективното състояние на търговското дружество;
5. Логическа структура на разработката.
1.10. Критерии за оценка на проведеното събеседване:
1. Обосновано представяне на приоритетите и задачите на търговското дружество;
2. Степен на познаване на нормативната уредба;
3. Управленска компетентност;
4. Административни умения, професионални и делови качества;
5. Комуникативни и организационни способности.
1.11. В деня на сключване на договора за управление и непосредствено преди подписването му, съответното лице декларира актуалността и верността на обстоятелствата по представените по-рано декларации, както и че:
- не заема публична длъжност по чл. 6, ал. 1, т. 1 - 35 и т. 38 и 39 от Закона за противодействие на корупцията, не е член на политически кабинет и секретар на община;
- не извършва търговски сделки от свое или от чуждо име (когато се извършва дейност, сходна с дейността на дружеството);
- не е съдружник в събирателни, в командитни дружества и в дружества с ограничена отговорност (когато се извършва дейност, сходна с дейността на дружеството);
- не е управител или член на изпълнителен или контролен орган на друго публично предприятие;
- не работи по служебно или по трудово правоотношение, освен като преподавател във висше училище и/или като лекар или лекар по дентална медицина в лечебно заведение по смисъла на Закона за лечебните заведения (за позиция № 3).
1.12. Във връзка с декларирането по т.1.11,  лицата представят на Възложителя по договора за управление:
- Декларация относно липсата или наличието на обстоятелствата по чл. 20, ал.1, т.9-12 от ЗПП по образец – (Приложение № 5);
- Декларация относно липсата или наличието на обстоятелствата по чл. 20, ал.3 от ЗПП по образец – (Приложение № 6);
2. Общински съвет – Пирдоп, утвърждава Правила за провеждане на конкурс за избор на членове на органи на управление – съвет на директорите на "МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ПИРДОП" АД (Приложение 7).
3. Възлага на кмета на общината да определи комисия в нечетен състав с не по-малко от 5 лица, за организирането и провеждането на конкурса, от които поне един правоспособен юрист и един магистър по медицина, да определи председател, както и резервни членове. С тази заповед кмета на общината да определи и датата за започване работата на комисията.
4. Конкурсът да се проведе в административната сграда на общинска администрация - Пирдоп.
5. С обявяването на конкурса да се предостави на кандидатите за участие информация за текущото състояние на „Многопрофилна болница за активно лечение Пирдоп“ АД
По т.2 от дневния ред думата беше дадена на г-жа Милена Мачканова – зам. - кмет на Община Пирдоп, която запозна Постоянните комисии с докладна записка относно: Одобряване на годишен план за ползване на дървесина през 2025 год. собственост на Община Пирдоп, начина за отдаване на дървесината от Общински горски територии.  
инж. С. Бучков – Ръководител звено СЗ „УОСОбГ“ подробно представи докладната записка, представяща годишния план за ползване на дървесина през 2025 год. Направи уточнение, че не се предвижда промяна в цените за продажба на дървесината. Същите да останат, съгласно приетите с Решение №51/14.12.2023г. на Общински съвет – Пирдоп. 
Г-жа Бръмбева даде думата за становища по Докладна записка и последващо гласуване на проекта за решение от докладната записка. 


След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.8 от Закона за местното самоуправление и местната администрация ,във връзка с чл.112 от Закона за горите, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:

1. На основание чл.7 от Наредбата за условията и реда за възлагане изпълнението на дейности в горските територии - държавна и общинска собственост, за ползването на дървесина и недървесни горски продукти, обемът на ползването на дървесина по годишен план за 2025 г.  е в размер на  11937 куб.м лежаща маса. 

2. На основание чл.5, ал.3 от Наредба за условията и реда за възлагане изпълнението на дейности в горските територии – държавна и общинска собственост, за ползването на дървесина и недървесни горски продукти, начините за ползване на дървесина от горските територии – общинска собственост за 2025 год., са както следва: 
2.1. Чрез продажба на стояща дървесина на корен по чл.112, ал.1, т.1 от Закона за горите в следните подотдели: 668 „ж“, 683 „а“, 639 „в“, 639 „г“ ,609 „е“, 689 „б“, 690 „ф“, 690 „у“, 635 „д“ - 4451 куб.м. лежаща маса.

- Ползване по чл.112, ал.1, т.1, чл.115 от Закона за горите и чл.38 от Наредба за условията и реда за възлагане изпълнението на дейности в горските територии за местни търговци в следните подотдели: 668 „з“, 478 „и“, 668 „в“, 626 „д“, 620 „з“, 597 „и“, 593 „е“.- 3122 куб.м.  лежаща маса

2.2. Чрез добив и продажба на добита дървесина по чл.112, ал.1, т.2 от Закона за горите в следните подотдели: 804 „к“, 593 „ж“, 804 „л“, 594 „г“, 801 „о“, 801 „ж“, 593 „б“, 592 „в“,628 „а“, 628 „е“, 626 „в“, 635 „л“, 635 „в“, 635 „г“, 626 „г“.- 4046  куб.м. лежаща маса
- редовни сечища за местно население в следните  подотдели : 804 „я”, 689 „ж“- 318  куб.м. лежаща маса 

	3. Дава съгласие остатъчните количества не отсечена дървесина към 31.12.2024г. от одобрените за сеч подотдели в годишен план 2024г., за които има сключени договори 
да се добият през 2025г. чрез удължаване на сроковете на договорите или повторното им отдаване по реда на Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти по чл.95, ал.1 от Закона за горите.

4. Дава съгласие при установяване на повреди от биотични и абиотични фактори да се изведат съответно санитарни и принудителни сечи след одобрение от РДГ София, ЛЗС София съгласно разпоредбите на Закона за горите за санитарни и принудителни сечи.
5. Дава съгласие през 2025г. Община Пирдоп да продава дървесина по цени приети от Общински съвет Пирдоп с Решение №51/14.12.2023г.

[bookmark: _Hlk183441055]По т.3 от дневния ред на  ПК ИОСИПТУСЕЗГ, думата беше дадена на г-жа Милена Мачканова – зам. - кмет на Община Пирдоп, която запозна Постоянните комисии с докладна записка относно: Възмездно придобиване, чрез покупко - продажба на  недвижим имот частна собственост, заедно с построената в него сграда.                                                                               

Г-жа Бръмбева даде думата за становища по докладна записка.
Последва гласуване на проекта за решение от докладната записка. 

След проведеното гласуване с 6 гласа „за”, 0  гласа „против” и 1 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8 от Закона за местното самоуправление и местната администрация, чл. 8, ал.2 и чл.34, ал.2 от Закона за общинската собственост, във връзка с чл. 15, ал.1 от Наредба за общинската собственост, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. Общински съвет – Пирдоп, дава съгласие Община Пирдоп да придобие възмездно, чрез покупко - продажба, поземлен имот с идентификатор 56407.500.3734 с площ 276  
    кв.м, заедно с построената сграда в имота с идентификатор 56407.500.3734.1 със застроена площ 229 кв.м. по Кадастралната  карта и кадастралните регистри на гр. Пирдоп, за сумата в размер на  450 000 ( четиристотин и петдесет хиляди) лева с включен ДДС.
2. Разходите по сделката са за сметка на Община Пирдоп.
3. На основание чл.48, ал.1, т.1, буква “а” от Закона за местните данъци и такси, Община Пирдоп е освободена от данък при придобиване на имущества.
4. Преди подписване на договора за покупко-продажба продавачът следва да представи удостоверение, издадено от Агенция по вписвания, от което да е видно, че имотът не е обременен с вещни тежести и други права на трети лица.
5. Възлага на Кмета на Община Пирдоп изпълнението на настоящото решение.

По т.4 от дневния ред думата беше дадена на г-жа Милена Мачканова – зам. - кмет на Община Пирдоп, която запозна Постоянните комисии с докладна записка относно: Отдаване под наем чрез конкурс на стопански сгради - за животновъдни дейности, находящи се в землището на с. Душанци – частна общинска собственост. 

Г-жа Бръмбева даде думата за становища по Докладна записка. 
Последва гласуване на проекта за решение от докладната записка.

След проведеното гласуване с 5 гласа „за”, 0  гласа „против” и 2 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.8 от Закона за местното самоуправление и местната администрация, чл.8, ал.1 и ал.4 от Закона за общинската собственост , чл. 62, ал.1 от Наредба за  общинска собственост на Община Пирдоп, при условията на Глава шеста, Раздел трети от същата, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
I. Общински съвет –Пирдоп, дава съгласие за отдаване под наем за срок от 7 години (не по-дълъг от 10 години) на стопански сгради - частна общинска собственост с идентификатори 24616.90.38.1 с площ 98 кв.м и 24164.90.38.2 с площ 173 кв.м. в землището на с. Душанци  с предназначение за животновъдни дейности, чрез провеждане на  публично оповестен конкурс .
ІІ. Конкурсът да се проведе при:
1. начална конкурсна месечна наемна цена – 0,30 лв./кв.м., без включен ДДС (не по-малко от 0,30 лв./кв.м., съгласно Приложение № 4 към Наредбата за определянето и администрирането на местните такси и цени на услуги и права в община Пирдоп). Сделката се облага с ДДС;
2. депозит за участие в публично оповестения конкурс – 10 % (не по-малък от 10 % от началната конкурсна месечна наемна цена);
3. цена на конкурсната документация - 50 лева;
4. специфични изисквания:
- ползване на сградите по предназначение – за животновъдна дейност.
ІІІ. Общински съвет – Пирдоп възлага на Кмета на община Пирдоп да извърши необходимите действия по провеждане на публично оповестения конкурс при спазване на нормативната уредба, в допустимите срокове и сключи договор за наем със спечелилия конкурса участник.
ІV. Срок за изпълнение на решението не по късно от 31.01.2025 г.

По т.5 от дневния ред думата беше дадена на г-жа Милена Мачканова – зам. - кмет на Община Пирдоп, която запозна Постоянните комисии с Докладна записка относно: Даване на съгласие за възлагане на изработване на ПУП-ПР в обхват: урегулиран поземлен имот XVII-3252 (За жилищно строителство), кв. 174, съответстващ на поземлен имот с идентификатор 56407.500.3252 по КККР на гр. Пирдоп и част от уличната регулация на ул. Цар Освободител (част от поземлен имот с идентификатор 56407.500.5018 по КККР на гр. Пирдоп), обособена в проектен  поземлен имот с идентификатор 56407.500.9220 по КККР на гр. Пирдоп по реда на чл. 134, ал.2, т.6  от ЗУТ.
Арх. П. Ковачев представи детайлна информация по докладната записка.
	 Г-жа Бръмбева даде думата за становища и последващо гласуване на проекта за решение от докладната записка.
	
След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8,  от Закона за местното самоуправление и местната администрация и при условията и по реда на чл. 134, ал.2, т.6 от Закона за устройство на територията за промяна на влязал в сила подробен устройствен план, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
	Общински съвет – Пирдоп, дава съгласие за изработване на проект за  промяна подробен устройствен план – план за улична регулация в обхват: урегулиран поземлен имот XVII-3252 (За жилищно строителство), кв. 174, съответстващ на поземлен имот с идентификатор 56407.500.3252 по КККР на гр. Пирдоп и част от уличната регулация на ул. Цар Освободител (част от поземлен имот с идентификатор 56407.500.5018 по КККР на гр. Пирдоп), обособена в проектен  поземлен имот с идентификатор 56407.500.9220 по КККР на гр. Пирдоп.

Силвия Георгиева напусна заседанието на постоянната комисия.

По т.6 от дневния ред думата беше дадена на г-жа Милена Мачканова – зам. - кмет на Община Пирдоп, която запозна Постоянните комисии с Докладна записка относно: Разрешение за изработване на проект за подробен устройствен план в обхват план за улична регулация за продължаване на регулацията на съществуваща улица по регулационния план на гр. Пирдоп, съставляваща поземлен имот с идентификатор 56407.500.9122 по КККР на гр. Пирдоп (ул. Стефан Стамболов) от края на регулацията, съществуваща  ОТ 561 към проектни: ОТ 871 - ОТ 870 - ОТ 869 - ОТ 868 - ОТ 867 - ОТ 866 - ОТ 865 - ОТ 864 (бъдещо кръстовище с кръгова организация на движението) - ОТ 863 - ОТ 862 върху част от поземлен имот с идентификатор 56407.7.5 по КККР на гр. Пирдоп (ГП I-6 от км. 195 + 765м. до км. 196 + 218м.) и продължаване на регулацията на  съществуща улица по регулационния план на гр. Пирдоп, съставляваща поземлен имот с идентификатор 56407.500.5018 по КККР на гр. Пирдоп от края на регулациата от съществуваща ОТ 6 до проектна ОТ 864 (бъдещо кръстовище с кръгова организация на движението)  по реда на чл. 124а, ал.1 от ЗУТ.    
Арх. П. Ковачев представи детайлна информация по докладната записка.
Г-жа Бръмбева даде думата за становища и последващо гласуване на проекта за решение от докладната записка.
	
След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 11,  от Закона за местното самоуправление и местната администрация  и във връзка с чл. 124б, ал.1 и чл.124а, ал.1, ал. 5 от Закона за устройство на територията /ЗУТ/, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. Общински съвет – Пирдоп, одобрява Задание, изготвено по реда на чл. 125 от ЗУТ за изработване на проект за подробен устройствен план в обхват план за улична регулация за продължаване на регулацията на съществуваща улица по регулационния план на гр. Пирдоп, съставляваща поземлен имот с идентификатор 56407.500.9122 по КККР на гр. Пирдоп (ул. Стефан Стамболов) от края на регулацията ,съществуваща  ОТ 561 към проектни: ОТ 871 - ОТ 870 - ОТ 869 - ОТ 868 - ОТ 867 - ОТ 866 - ОТ 865 - ОТ 864 (бъдещо кръстовище с кръгова организация на движението) - ОТ 863 - ОТ 862 върху част от поземлен имот с идентификатор 56407.7.5 по КККР на гр. Пирдоп (ГП I-6 от км. 195 + 765м. до км. 196 + 218м.) и продължаване на регулацията на  съществуща улица по регулационния план на гр. Пирдоп, съставляваща поземлен имот с идентификатор 56407.500.5018 по КККР на гр. Пирдоп от края на регулациата от съществуваща ОТ 6 до проектна ОТ 864 (бъдещо кръстовище с кръгова организация на движението).

2. Общински съвет – Пирдоп, разрешава на Община Пирдоп изработване на проект за подробен устройствен план в обхват план за улична регулация за продължаване на регулацията на съществуваща улица по регулационния план на гр. Пирдоп, съставляваща поземлен имот с идентификатор 56407.500.9122 по КККР на гр. Пирдоп (ул. Стефан Стамболов) от края на регулацията ,съществуваща  ОТ 561 към проектни: ОТ 871 - ОТ 870 - ОТ 869 - ОТ 868 - ОТ 867 - ОТ 866 - ОТ 865 - ОТ 864 (бъдещо кръстовище с кръгова организация на движението) - ОТ 863 - ОТ 862 върху част от поземлен имот с идентификатор 56407.7.5 по КККР на гр. Пирдоп (ГП I-6 от км. 195 + 765м. до км. 196 + 218м.) и продължаване на регулацията на  съществуща улица по регулационния план на гр. Пирдоп, съставляваща поземлен имот с идентификатор 56407.500.5018 по КККР на гр. Пирдоп от края на регулациата от съществуваща ОТ 6 до проектна ОТ 864 (бъдещо кръстовище с кръгова организация на движението).

Поради изчерпване на дневния ред на заседанието на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп, г-жа Мария Бръмбева закри заседанието.



ПРЕДСЕДАТЕЛ НА ПК ИОСИПТУСЕЗГ:	
                                                     МАРИЯ БРЪМБЕВА

 
		
ПРОТОКОЛИСТ: 
                    МИГЛЕНА КРЪСТЕВА                     

